JohanHeinsen/ENO huggingface dataset:
Viborger Samler, 1834-06-06
Jfølge Begjæring af Postmester Bechmann, grundet paa anden Bestemmelse, bliver hans eiende og iboende Gaard No. 5 paa Skive Kjøbstæds Vestergade med tilliggende Bygninger, rummelige Gaardsplads og Hauge, opbuden ved een eneste offentlig Auction paa Raadstuen i Skive, Tirsdagen den 10de Junii førstkommende Formiddag Kl. 10, for, hvis antageligt Bud skeer, til den Høistbydende at bortsælges. Gaarden, hvis Bygninger alle ere teglhængte og vel vedligeholdte, er efter sin Beliggenhed og Jndretning fortrinligen skikket til Kjøbmandshandel eller andet Næringsbrug, ligesom den og afgiver beqvem Beboelses-Leilighed for tvende Familier. Conditionerne erfares ved Auctionen, hvor Lysthavende indbydes til at møde. Skive, den 19de Mai 1834. Rosenstand.
Viborger Samler, 1834-06-06
Jfølge Reqvisition af Procurator Øillgaard, grundet paa Forlig og Execution, bliver Søren Jensen Groves iboende Sted paa Glynge Mark, Nautrup Sogn, med Jord af Hartkorn 6 Skpr. 1 3/4 Alb., stillet til Bortsalg ved trende offentlige Auctioner: Tirsdagen den 1ste, 15de og 29de Julii førstkommende, hver Dags Formiddag Kl. 10. De 2de første Auctioner foretages paa Raadstuen i Skive, men 3die Auction, ved hvilken tillige endeel udlagt Løsøre m.v. bortsælges, afholdes i selve Stedet. Hvilket herved til alle Vedkommendes Efterretning bekjendtgjøres. Salling Herreders Contoir i Skive, den 28de Maji Rosenstand.
Viborger Samler, 1834-06-06
Nyeste Post-Efterretninger. England.
Viborger Samler, 1834-06-06
Det greyske Ministerium er tildeels opløst. – Hr. Stanley, Sir Thomas Graham, Hertugen af Richmond og Greven af Ripon (Lord Goderich have nedlagt deres Poster. Som deres Eftermænd nævnes Hr. Spring Rice som Colonialsecretair, Lord Auckland første Admiralitetslord, Grev Mulgrave Generalpostmester, og Hr. Poulett Thompson Præsident for Handelsbureaulet, Hr. More O'Ferrall (en Catholik skulde blive Skatkammerlord og Hr. Fr. Barring, Skatkammersecretair. Fremdeles meente man, at Krigssecretairen Lord Ellige skulde erholde Sæde i Cabinettet og Lord Carlisle udnævnes til Geheimeseglbevarer. Man gjætter ogsaa paa andre Combinationer. Anledningen til Ministerforandringen var et Forslag af Hr. Ward angaaende Reduction i den irske Kirkeindretning, for hvilken det vigtige Princip laae til Grund, at Parlamentet udøvede Suprematie over Kirken. Med seirende Klarhed udviklede han Statens Ret til at disponere over Kirkens Eiendom, og viste, at ingen Dødelig maa opkaste sig til Dommer over, hvilken Religion der er den sande, da al Jnquisition udspringer fra slig Formastelighed. Efterat Foredraget var endt og var understøttet af Hr. Grote i en Tale, reiste Lord Althorp sig, og erklærede, at han under Debatterne var bleven underrettet om Omstændigheder, hvilke han vel ikke kunde nævne, men som foranledigede ham til at andrage paa den foreliggende Forhandlings Udsættelse til næste Mandag. Denne Meddelelse modtoges med et langvarigt, lydeligt, Bifald. Saaledes har den liberale Deel af Ministeriet tilfægtet sig en ny Seier, der upaatvivleligt maa hidføre en Collision med Overhuset, som ved Haardnakkenhed fra dettes Side let kunde, ligesom ved Reformspørgsmaalet, sætte dets Existence paa Spil.
Viborger Samler, 1834-06-06
Frankrig.
Viborger Samler, 1834-06-06
En kongl. Forordning i Le Moniteur opløser de Deputeredes Kammer, og indkalder Valg collegierne til den 21de Juni, med Undtagelse af de tvende forsiske, der først skulle træde sammen den 5te Juli. Kamrene indkaldes til den 20de August, hvilket man dog anseer for en Formalitet, og troer, at de ville blive prorogerede til December.
Viborger Samler, 1834-06-06
Portugal. Det engelske Dampskib County of Pembroke har overbragt den portugisiske Ratification af Quadrupelalliancen. Efterretningerne fra Lissabon gaae til den 14de og fra Oporto til den 18de Mai. Combras og Figueras Fald havde vakt den største Bestyrtelse i Santarem, hvis Overgivelse man med det Første ventede. Det hed, at D. Miguel havde forsøgt at undkomme, men at han var bleven omringet og tvungen til, atter at flygte tilbage til Santarem. Hertugen af Terceira skal allerede være rykket frem til Pernes. J Madrid paastod man, at begge Jnfanterne havde gjort en Bevægelse mod den spanske Grændse.
Viborger Samler, 1834-06-06
Jndenlandsk.
Viborger Samler, 1834-06-06
Kjøbenhavn d. 3die Junii. J Fredags den 30te Mai opførtes paa Theatret En Time i et Stervbo et lille fransk Eengetslykke, der ikke mangler interessante Steder, og som blev særdeles vel udført, især udmærkede Dr. Ryge sig som den jaloux Kleinsmed og Holst sig som hans Søn, hvorfor det ogsaa blev modtaget med almindeligt Bifald; imidlertid er det ingenlunde frit for Smudsigheder, men det lader ligesom det danske Publicum ved den Mængde Tvetydigheder, der i de senere Aar ere bragte paa Scenen, er bleven saaledes galliceret, at det uden mindste Anstød fordøier Smudsigheder og Gemeenheder, som det før væmmedes ved, imod disse har Holbergs Plumphed, som der raabes saa meget paa, kun lidet at betyde. – De sidste 14 Dage eller 3 Uger af Theatersaisonen, der endte i Løverdags med "Lulut, have forøvrigt været særdeles rige paa Nyheder. 2 nye Operaer "Tempelherren og Jødinden af Marschner og "Ludovie af Herold, et nyt 5 Acts Stykke "Ludvig den Ellevte en Oversættelse af det Franske og et Par franske Smaastykker; det synes ligesom Theaterdirectionen har villet indhente, hvad der maaskee tidligere kunne være forsømt. J Aftes begyndte allerede de bebudede Sommerforestillinger med Göthes "Egmont, den Føde synes at have være for svær for Folk, der er vant til lettere; første og anden Etages Loger vare næsten tomme; paa Fredag gives en Oversættelse af en fransk Vaudeville, da vil der upaatvivleligt blive fuldt Huus.
Viborger Samler, 1834-06-06
Saasnart Vesterbroes Theater, hvorpaa der arbeides med megen Jver, bliver færdigt, skulle nu ogsaa Forestillinger i det tydske Sprog begynde; det beckerske Selskab er allerede ankommet.
Viborger Samler, 1834-06-06
Cancelliet har under 29de May tilskrevet Censor i Kjøbenhavn, i Anledning af den indkomne Klage fra Kjøbenhavnspostens" Udgiver for det paa samme Blads No. 104 lagte Beslag, at Cancelliet maatte billige hans Vægring ved at lade den paaankede Deel af det omhandlede Stykke passere, hvorimod Collegiet ikke fandt, at det efter Lovgivningen kunde paalægges Redacteuren, i det derved aabent blevne Rum at indføre et andet Stykke. – Paa Grund heraf er det omtalte Numer nu, med den blanke Spalte, uddeelt til Abonnenterne. Redigeret af E. Nerenst, trykt og forlagt af R. P. Dons.
Viborger Samler, 1834-06-08
Pd. 68. 62de Aargang. den 8de Juni 1834. Søndagen. med Brevposterne. Den til Forsendelse. privilegerede. Kongelig Samler. Viborger IIIIIIIIIIIIIIIIIIIIIar -- : en Margangaarsagererne
Viborger Samler, 1834-06-08
Udenlandske Efterretninger. Frankrig.
Viborger Samler, 1834-06-08
Le Moniteur erklærer den Paastand i flere Schweitzerblade, at den franske Regjering har af nogle Cantons forlangt Udleveringen af nogle ifølge Aprilopstanden derhen flygtede Jndivider, for høist taabelig og aldeles ugrundet. Jmidlertid sætter man ikke stor Tro til denne Benægtelse, og Le Constitutionel erklærer Sagen saaledes, at Regjeringen har laant Øre til Hr. de Rumigni's fornuftige bemærkninger, da denne i modsat Tilfælde har truet med at indsende sin Dimission.
Viborger Samler, 1834-06-08
Ved et Circulaire fra Krigsministeren blive de commanderende Generaler og Præfecterne bemyndigede til, i Tilfælde af en alvorlig Opstand, at betiene sig af det hele til Reserven hørende Mandskab, hvorunder forstaaes den talrige Militairclasse, der i de sidste 6 a 8 Maaneder har været permitteret.
Viborger Samler, 1834-06-08
J Orleans ere den 22de Mai alvorlige Uordener forefaldne, og det var nær kommet til blodigt Haand mænge imellem Borgerne og Soldaterne af det 58de Linieregiment, naar ikke de høiere Officierer og nogle anseete Jndvaanere havde lagt sig derimellem. – Flere Værtshuse bleve overfaldne af Militairet, der tillod sig skammelige Excesser mod uskyldige Tilstedeværende. Gensdarmeriet gjenoprettede Roligheden. Regimentet skal forlægges. – Ogsaa i Toulon kom det den 20de til Slagsmaal mellem Borgerne og Militairet.
Viborger Samler, 1834-06-08
J Lyon ere Fængslerne saa overfyldte, at man frygter for et Udbrud af Typhus i dem.
Viborger Samler, 1834-06-08
Den bekjendte General O'Donnell, Greve af Abisbal, er paa sin Tilbagereise til Spanien den 17de Mai død i Montpellier.
Viborger Samler, 1834-06-08
Spanien. De Begivenheder der forefaldt i Madrid i Midten af Mai Maaned, synes ikke at have været saa aldeles ubetydelige. Der reiste sig nemlig en Strid, fordi en Tiener hos den carlistisksindede Marquise af Goyeneche havde mishandlet en Borgergardist, hvorfor dennes Vaabenfæller omringede hendes Hotel. Nu gav Madrids Gouverneur General Espeia, den kongelige Garde befaling, at adsprede Stadens Milits men Officiererne vægrede sig, og Liniemilitairet fraterniserede med Militsen under Raabet: "Dronningen leve! "Militserne forbleve endnu en Tidlang samlede, for at vise, at de ikke vilde adlyde hiin befaling. En Følge af dette Optrin (der efter nogle Angivelser end- og skal have kostet Blod) torde blive, at Marquis, d'Espeia afløstes af Grev Espeleta, Svoger til Marquis de las Amarillas. Grander af Spanien ere traadte i Spidsen for Borgergarden; Hertugerne af Osung og Monte-Liano commandere Jnfanteriet og Marquis d'Espinarde Cavalleriet. Stor Opsigt har et Decret af Jndenrigsministeren, Hr. Moscolo gjort, hvo ved fire madridske Blade undertrykkes, fordi de have bestræbt sig for at udbrede Lærdomme, der stride mod de conservatoriske Grundsætninger, der ere opstillede i det kongelige Statut.
Viborger Samler, 1834-06-08
Foruden Hoftidenden bestaaer nu kun Bladet Revista, der iundlertid har tilladt sig høist bittre bemærkninger over Regjeringens vilkaarlige Forholdsregel mod hine Blade. Politiet skal have opdaget et carlistill Complot, ifølge hvilket et stort Antal Sammensvorne havde i Sinde, forklædte i Linietroppernes Uniform, paa alle Puncter at angribe Stadens Milits og derved bringe denne i Strid med Garnisonen. En Mængde Vaaben, Krigsforraad og Uniformer bleve borttagne. Blandt de Hæftede befinder sig en Artilleriecapitain Cavia.
Viborger Samler, 1834-06-08
Blandet. Alle til Paris indløbne Beretninger fra de levantiske Farvande tale om overordentlige Bevægelser blandt de derværende Flaader. Caputan Pascha gaaer med 20 Seilere efter Foregivende til Samos. Forstærkninger skulle følge efter, og man har endog forlangt Schebekker og Tartaner fra Tripolis og Tunis, og ogsaa udtaget Matroser og Marinesoldater. En Deel af den russiske Marine skal krydse i det sorte Hav; den kan beløbe sig til omtrent 30 Seilere, tildeels gamle Skibe, af hvilke imidlertid kun 2 ere gangne igjennem Dardanellerne og 2 eller 3 andre ligge i Bosphorus. Fra Malta skulde 10 Krigskibe, hvoriblandt i Tredætter og 6 paa 74 Kanoner under Admiral Rowley være afseilede til Archipelagus. Desuden laae endnu, deels sammesteds, deels ved Gibraltar, 10 andre Linieskibe og Fregatter, og flere ventedes fra England, hvorfra store Krigsforraad vare ankomne til Garnisonerne paa Malta og Corfu. Den ægyptiske Flaade laae, med Undtagelse af nogle Fartøier i de cretensiske og syriske Havne, næsten aldeles seilfærdig i Alexandria; den bestaaer af 1 Linieskikpaa 138 Kanoner, 5 paa 100, 1 paa 92 og 1 paa 90, 7 Fregatter, 5 Corvetter, 18 mindre Krigskibe og 30 Transportskibe fra 3 til 600 Læsters Drægtighed, alle forsynede med fortræffeligt Artillerie og udmærket bemanding. Tabir-Aga af Jrize, der havde gjort Oprør mod Porten, er fordreven af et fra Paschaen af Trapezunt imod ham afsendt Troppecorps.
Viborger Samler, 1834-06-08
J Ancona skal der dagligt forefalde blodige Klammerier mellem de franske og de pavelige Soldater. Fyrst Talleyrand traf nylig hos Lord Palmerston, sammen med sin gamle Bekjendt, Lucien Bonaparte, men bortfjernede sig øieblikkeligen under det Paaskud, at han havde forglemt vigtige Papirer, med en Hurtighed, der gjorde en Mand af hans Alder Ære.
Viborger Samler, 1834-06-08
En Mechaniker i Bath har opfundet en Symaskine, der skal true Skræddersvendene med Undergang. Een Mand kan med denne Maskine gjøre en fuldstændig Klædning færdig i en Time, med Undtagelse af Knaphuller og Knapper, hvortil Naalen maa bruges.
Viborger Samler, 1834-06-08
Jndenlandske Efterretninger.
Viborger Samler, 1834-06-08
Kjøbenhavn. (Slutning af Beretningen og Festen paa Skydebanen d. 28de Mai) "Fædrenelandets Skaal, blev derpaa udbragt af Etatsraad Hvidt, som, efterat have reciteret følgende Stropher af Pastor Zahles smukke Digt "Jeg kjender et Land, som har Bølger til Vold, Et blomstrende Eden i Norden; Jeg kjender et Land, som har Troskab til Skjold, Den tryggeste Hjemstavn paa Jorden. Med jublende Stolthed, med inderlig Lyst, Den Danske det kalder sin Fædrenekyst. Jeg kjender et Land, hvor i ældgammel Skrift, Man Mindet og Fædrene gjemmer; Hvor Høienes Bantasteen, Kjæmpens Bedrift, Til Manddom og Ærefrygt stemmer.
Viborger Samler, 1834-06-08
Selskabet "Athenæum talte ved den i f. M. afholdte Generalforsamling et Antal af 612 Medlemmer. J Løbet af f. A. have 459 Reisende benyttet Selskabet. Boglamlingens Tilvært i det sidste Aar har været omtrent 700 Bind, foruden periodiske Skrifter, Piecer og Flyveskrifter. Den tæller nu omtrent 7,600 Bind, foruden den hele periodiske Literatur; og efterat den i Aarets Løb har været revideret og er bleven ordnet, er en fuldstændig Catalog udkommen.
Viborger Samler, 1834-06-08
For Tiden holder Selskabet 153 Aviser, Blade og andre periodiske Skrifter, af hvilke 49 i det danske Sprog (deriblandt 8 fra Norge), 64 tydske, 6 svenske, 19 engelske, 14 franske og 1 italiensk Vi have i den senere Tid ikke berettet noget om Kornvarer, fordi der aldeles ikke var nogen Omsætning i disse Varer, og Priserne vare som en Følge heraf, nominelle. Denne Flauhed vedvare, foren Deel endnu, med Undtagelse af Havre, hvoraf den bedre Sort søges. Efterretningerne fra Udlandet med sidste Post synes imidlertid at tyde hen paa, at man igjen faaer en bedre Jde om Kornvarer i Almindelighed. (Holst.
Viborger Samler, 1834-06-08
Odense den 3de Junii. Enhver, som kjender den af vor Bye i saa mange Henseender høit fortjente Kammerherre J. Benzon, føler dybt det haarde Slag, som afvigte Løverdag ramte den almeenhædrede Ædling, idet en kjær Ægtefælle, 61 Aar gl., blev ham uventet berøvet ved et Slagtilfælde under Tilberedelserne til i huuslig Kreds at festligholde den elskede Mands forestaaende Fødselsdag.
Viborger Samler, 1834-06-08
Til Berigtigelse af det i den vestsjellandske Avis og i flere Blade (ogsaa i Samleren Nr. 57) Jndrykkede angaaende Jldebranden paa Hovedgaarden Alkestrup i Holbeks Amt tjener, at denne Jldebrand opkom om Morgenen Kl. imellem 7 og 8, den 26de April, i den vestligste Ladegaardsbygning og udbredte sig øieblikkelig over Gaardens samtlige Bygninger.
Viborger Samler, 1834-06-08
For Godsforvalteren, Kammerraad Lützhøft, som ved Jldens Udbrud befandt sig i Kornmagazinet, eller den østlige Ladegaardsbygning, brændte samtlige Gods papirer, Protocoller, endeel Skattebøger og Alt i Contoiret værende, hvoriblandt omtrent 200 Rbd.,der størstedelen samme Dags Morgen vare indkomne i Kongelige Skatter. - Derimod blev reddet den øvrige Kassebeholdning, 1500 Rbd., der befandtes i et andet Værelse, hvortil Kammerraaden fra Gaarden strax begav sig, og hvorfra, ligesom fra ethvert andet Sted, det siden blev umueligt at komme i Contoiret. Herforuden brændte eller blev ødelagt for ham endeel Løsøre af alle Slags, til Værdie omtrent 2100 Rbd., hvoraf for over 500 Rbd., som ikke var assureret. – For den paa Gaarden værende Forpagter Worsøe, brændte 8 a 900 Tdr. Kornvarer, 60 Læs Langhalm, alt øvrigt Høe og Halm, 30 Læs Tørv, omtrent 300 Stkr. Moderfaar med noget over 200 Lam, 7 Vædere, 72 Stkr. Qvæghoveder, 2 Heste, alle Meierie- og Gaardsredskaber, en stor Deel af Avisredskaberne, alt Jndboe, Sengklæder og Gangklæder; kort sagt, næsten aldeles intet undtagen. – Endskjøndt Manden har tegnet Assurance, er det, med særdeles Hensyn til hans Bedrivt, sandsynligt, at han ei slipper uden Tab. – Aarsagen til Jlden har hidtil ikke været at oplyse; men det er aldeles usandsynligt, at denne staaer i Forbindelse med et for 9 Aar siden til Godsforvalteren adresseret anonymt Trudselsbrev, hvilket blot synes fremkaldt af fortvarig personlig Utilfredshed med Forpagter Worsøe, og følgelig ikke efter saamange Aars Forløb egnede sig til Omtale eller Opmærksomhed. (Vsts. A.)
Viborger Samler, 1834-06-08
Fra Tønningen meldes, at derfra den 22de f. M. til Søes er udført til England 45 deri Egnen af Englændere kjøbte Heste, og man ventede at en lignende Udførsel oftere vilde finde Sted i Løbet af Sommeren.
Viborger Samler, 1834-06-08
Af Hr. Consistorialraad Bjerregaards allerede tidligere her i Samleren anmeldte lille Skrivt: Huusbonde og Tyende som Begge bør være, har Rentekammeret opkjøbt 1200 Exemplarer til Uddeling paa de kongl. Godser. - Et Exempel, som private Godseiere vist ville efterligne.
Viborger Samler, 1834-06-08
Ved Efterretningen og Provindsialstændernes Jndførelse havde endeel af Aalborg Byes Jndvaanere yttret deres patriotiske Følelser ved at foranstalte Jllumination i deres Huse. Endeel af Klubben Enighedens Medlemmer lod udenfor deres Locale ved Harmonie-Musik udføre fædrenelandske Melodier, fulgte derpaa med Musiken op paa Nytorvet og udbragte tilligemed det forsamlede Folk "Længe leve og "Hurra for vor ædle og kjærlige Konge samt for den ny Forfatning, med Ønske om dens Heldbringelse for det danske Folk. (Aalb. Av.) Saafremt et tilstrækkeligt Antal Passagerer melde sig, vil Dagvognen som gaaer mellem Aalborg og Hobroe, gjøre en Tour til Viborg over Store Binderup i Væddekjørselstiden. Den 20de Juni vil den afgaae fra Aalborg og den 23de tilbage. Møltrup, paa Grændsen af Hammerum og Ulfborg Herreder, i Ringkjøbing Amt, er i disse Dage solgt, uden Besætning, af Hr. Aagaard til Hr. Krohne fra Sjælland for 7000 Rbd. Sv. Gaarden modtages og betales den 27de Junii.
Viborger Samler, 1834-06-08
Døde. Kjerteminde. Frue Marie Christine, Harder, fød Kjeldsen, 49 Aar. - Odense, Politiebetjent Hans Andersen, 56 Aar; Carl Leopold Tommerup, 55 Aar; Frue A. M. Benzon, fød Gersdorff, 61 Aar. Viborg: Ane Dorthea Mar Balar, 21 Aar.
Viborger Samler, 1834-06-08
Viborg Torvepriser den 31te Mai. Rug, Tdn. 3 Rbd. 1 Mk. a 3 Rbd. 2 Mk.; Byg, Tdn. 1 Rbd. 4 Mk. a 1 Rbd. 5 Mk.; Havre, Tdn. 9 Mk.; Kartofler, Tdr. 3 a 4 Mk.; Oxekjød, Pdt. 5 a S., ferst Flesk, Pdt. 10 a 12 s.; Smør, Pdt. 12 a 14 s.; Æg, Snesen 10 a 12 s. (Jndført efter Forlangende.)J Følge det kongelige Rentekammers Resolution af 25de Marts 1834, mig tilhændekommen 23de April –er det bevilget: At endeel af det Græsfrøe, som fra Ringkjøbing Amts Bønder tilbageleveres, som Erstatning for det disse, efter kongelig allernaadigste Resolutioner af 19de Mai 1828 og 11te Novbr. 1829, have bekommet til Laans, igjen maae uddeles til Bønder i Viborg Amt.
Viborger Samler, 1834-06-08
J saa Henseende har jeg efter at have forresponderet derom med Hr. Pastor Carstens til Fridriks Præstegaard oversendt velbemældte under 13de Mai – 10 Lpd. 6 Pd. Frøe – samt i Forveien under 30te April 10 Stkr. Exemplarer af Anviisningerne til at dyrke samme, da hans Velærværdighed under 12te Mai havde lovet mig at modtage og uddeele det – samt oversende mig Tilstaaelserne for de specielle Modtagelser. Til at faaes ovenpaa den Rug, hvormed skarpe Sandjorder vist nok rigtigere udlægges end med Havre, er Frøet særdeles passende – dog kuns naar Rugen er saaet tidlig og senest inden Michelsdag.
Viborger Samler, 1834-06-08
Da Viborg Amt tildeels har mange af slige Jorder, foruden Ahlheden, skal jeg i Midten af August Maaned d. A. – besørge afgivet et Sted i Viborg Bye 25 Lpd. af det i Sommer avlede Græsfrøe til Uddeling blandt Bønder, og nærmere gjennem denne Tidende bekjendtgjøre hvo som paatager sig Uleiligheden med Uddeelingen og modtager Tilstaaelserne for at et lige Qvantum med det bekommende tilbageleveres, naar Modtagerne faae indavlet deraf. Til samme Tid vil vorde henlagt circa 50 Lpd. Græsfrøe til Salg: Prisen er 1 Rbd. Sølv pr. Tde. Hos Hr. Boghandler Dons vil fra 2de Juni være at erholde til fri Uddeling blandt Bønder som maatte attraae af Frøet – omtrent 100 Exemplarer af Anviisningerne, ligeledes efter høibemældte Collegii Resolution. Sindinggaard den 2den Juni 1834. S. A. Fjelstrup. derssøndergangne -
Viborger Samler, 1834-06-08
Beniendtgjorelser. J en Forsamling, som afholdtes d. 28de Mai d. A. af Foreningen til Markfredens Overholdelse, antoges, at alle løsgaaende Lam, der antræffes paa anden Mands Eiendom, skulle besørges skudte. At denne Beslutning bliver sat i Udførelse, efter den 16de Juni d. A., bliver herved til Advarsel bragt til Vedkommendes Kundskab. Directionen til Markfredens Overholdelse paa en Deel af Viborg Eiendomme.
Viborger Samler, 1834-06-08
Enhver Uberettiget, der antræffes, under hvilketsomhelst Paaskud, at bruge Gevær paa Viborg Byes Eiendomme, hvor Afbenyttelsen af Jagden er overdragen mig med flere, vil blive tiltalt og straffet efter Anordningerne. Lind. Lind.
Viborger Samler, 1834-06-08
Det hos mig værende Oplag af Stoble Jern-Vahre fra Kjøbenhavn er nu igjen vel sorteret med Ambolter, Bielæggerovne, Pjedestolorne, Spisestuerne, Rundovne, diverse almindelige Sorter Vindovne, ComfyrIndretninger, Comfyr-Gryder, glatte Sorsteensplader, Tugvinduer, amerikanske, minstrupske & bayleiske Plove (saavel gansleJærdige til Brug, som blot det stobte Jern til Samme), Gryder, Pander &c. &c. Bestillinger modtages, og Jern til Omsmeltning kjøbes og Aalborg d. 15de Mai 1834. J. B. Kaarsberg. Huusbonde og Coende Begge bør være. Af Consistorialraad H. Bjerregaard, faaes i Holstebroe hos Hr. Overkrigscommissair Boy og i Skive hos Hr. Postmester Bechman for 10 s. Stykket. – J Dousinsviis og derover for 8 s. pr. Styk. Redigeret af E. Nerenst, trykt og forlagt af N. P. Dons.
Viborger Samler, 1834-06-10
Rd. 69. 62de Aargang. den 19de Juni 1834. Tirsdagen. med Brevposterne Den til Forsendelse. Kongelig privilegerede. Viborger Samler. massen assueraarsnaresteressrasusserstaarsgaarsgasseren -
Viborger Samler, 1834-06-10
Udenlandske Efterretninger.
Viborger Samler, 1834-06-10
Spanien. J Gaaeta af 24de Mai er det kongelige Decret om Cortes's Jndkaldelse til den 24de Juli publiceret. Et andet Decret af samme Dato ophæver alle Undtagelser i de tidligere Amnestiedecreter. Natten mellem den 14de og 15de f. M. anstilledes Huusinqvisition hos en Officier af det havanesiske Dragonregiment, D. Antonio Bustamenti; han selv var undvegen, men blev senere greben; man fandt Vaaben, Patroner og vigtige Papirer hos ham. Siden ere endnu flere Fængslinger foretagne blandt Garnisonen. Ogsaa i Pamplona har man opdaget Munkerænker og forviist en Mængde Præster fra Staden. J Alcala er man kommen paa Spor efter oprørske Jntriguer i et Francisscanertloster. Oberst Figueras er afreist, for at organisere Borgergaarderne i Estremadura, hvor Carlisterne røre sig stærkt. Endog i Hieronymtterklosteret i Esturial har man opdaget et Vaabenoplag.
Viborger Samler, 1834-06-10
Frankrig.
Viborger Samler, 1834-06-10
Alle Partier ere nu i fuld Virksomhed med Forberedelserne til de forestaaende Valg. Legitinisterne synes overalt at ville melde sig, og fra alle Departements indløbe Beretninger og Candidater, der understøttes af dette Partie. De Fleste ere forhenværende Embedsmænd, der mistede deres Poster ved Julirevolutionen. Paris's hele Garnison skal forandres i Midten af Juni Maaned; det forhadte 35te Regiment skal forlægges til Blois. Den Begunstigelse, Garnisonens Underofficierer hidtil have nydt, at torde udeblive fra Casernerne to Timer efter Tappenstreg, er ophævet ved en Beslutning af Krigsministeren. - En kongelig Forordning indkalder de disponible Soldater af Classen for 1832 til Activitet. –